google/wiki40b huggingface dataset:
Anthony Ashley Cooper, 1. jarl av Shaftesbury

Biografi

Cooper studerte veduniversitetet i Oxford og senere jus ved Lincoln's Inn. Han ble valgt inn i Underhuset i 1640, men den engelske borgerkrigen medførte at parlamentet ble tilsidesatt. Ashley Cooper støttet innledningsvis Karl I av England, men valgte i 1646 å kjempe på parlamentets side. Etter kongens henrettelse ble han mer og mer sentral og ble en del av Riksrådet ("the council of state"), men var ofte i opposisjon mot Oliver Cromwell. 
I 1659-1660 ble han del av planene om å gjeninnsette Huset Stuart på den engelske tronen. Etter Karl II:s tilbakekomst ble Ashley Cooper adlet som baron Ashley av Wimborne St. Giles i Dorset. Han ble også utnevnt til landets mest sentrale finanspolitiker.
Artsobservasjoner

Artsobservasjoner (artsobservasjoner.no) er en database og registreringstjeneste for artsobservasjoner av planter, dyr og sopper i Norge. Tjenesten skal støtte folkelig medvirkning i registrering av artsmangfoldet, og er ment å kunne brukes av absolutt alle. Artsobservasjoner er Norges største database for biologisk mangfold. Det kommer inn ca. 5 000 nye observasjoner hver eneste dag. Tjenesten er ventet å runde 19 millioner observasjoner i løpet av 2018.
Rapportsystemet for arter i Norge og Svalbard er utviklet av Artsdatabanken i samarbeid med ArtDatabanken ved Sveriges lantbruksuniversitet, på oppdrag fra Miljødirektoratet og Naturvårdsverket i Sverige.  Samarbeidspartnere er Norsk Ornitologisk Forening, Norsk Botanisk Forening, Norges sopp- og nyttevekstforbund, Norsk entomologisk forening og Norsk Zoologisk Forening.

Kvalitetssikring av dataene gjøres av Samarbeidsrådet for biologisk mangfold (SABIMA), som velger ut og kurser dyktige personer fra disse foreningene.
Magnanville

Magnanville er en kommune i departementet Yvelines i regionen Île-de-France i Frankrike.
Kommunen hadde 5943 innbyggere i 1013.
Stededt ble nevnt, som Manamevilla, i en historisk kilde fra 1091.
Achardella

Utseende

Middelsstore (ca. 20 millimeter), mørke praktbiller uten metallisk glans. Oversiden har flekker av gule skjell.

Utbredelse

Slekten er utbredt i Sør- og Mellom-Amerika.
Heimevernets fortjenstmedalje

Tildeling

Medaljen kan tildeles militære og sivile personer, som på forskjellige vis har gjort en særlig stor innsats for Heimevernets sak. Tildeling av Heimevernets fortjenstmedalje foretas av Forsvarssjefen etter innstilling fra Generalinspektøren for Heimevernet. Medaljen tildeles nordmenn forholdsvis sparsomt og bare for helt spesiell innsats for Heimevernet. Medaljen tildeles også utlendinger, særlig for samarbeid med tilsvarende forsvarsgrener i land som Danmark og Sverige, men også Frankrike og USA.
I 2014 ble det foretatt fire tildelinger av Heimevernets fortjenstmedalje.

Utførelse

Heimevernets fortjenstmedalje er preget i sølv og har en diameter på 33 mm. Advers viste fra innstiftelsen og fram til 2006 en kongekrone i en laurbærkrans. I 2006 ble dette endret slik at advers heretter viser Heimevernets emblem, bokstavene «HV» omgitt av en krans. Revers har hele tiden vært den samme og har omskriften «HEIMEVERNET FOR FORTJENESTE». Medaljen er opphengt i et grønt bånd, som har en smal mørk grønn og to smale gule midtstriper og smale kantstriper i grønt og gult.
Cricket under Asialekene 2010

Cricket under Asialekene 2010. Cricket var en av sportene under de 16. Asialekene som ble arrangert i Guangzhou i Kina. Det var første gangen cricket var med på programmet i Asialekene. Turneringene ble avviklet 13. til 29. november 2010. Det var ni herrelag og åtte damelag som deltok i turneringene.
Rocky Mountains

Geografi

Rocky Mountains normalt defineres som å strekke seg fra Liard River i British Columbia sørover til Rio Grande i New Mexico. Andre fjellkjeder strekker seg på de andre sidene av disse elvene, slik som Selwyn Range i Yukon, Brooks Range i Alaska og Sierra Madre i Mexico, men disse regnes ikke for å være en del av Rocky Mountains. De er dog del av De nordamerikanske Kordillerene. USA definerer dog Rocky Mountains til å  inkludere Cabinet Mountains og Salish Mountains i Idaho og Montana, hvor deres motparter nord for Kootenai River, Columbia Mountains, er ansett som et separat system i Canada, som ligger vest for den store Rocky Mountain Trench, som går langs hele lengden av British Columbia fra begynnelsen i midten av Flathead River dalen i vestre Montana til de søndre elvebredden til Liard River. Rocky Mountains varierer i bredde fra 110 til 480 kilometer. Vest for Rocky Mountain Trench, lengre nord og mot Muskwa Range på den andre siden av traséen, ligger Stikine Ranges og Omineca Mountains som er en del av fjellmasivet Interior Mountains i British Columbia. Et mindre område øst for Prince George i Britisk Columbia  på den østre siden av  Rocky Mountain Trench, McGregor Plateau, ligner på Rocky Mountains, men er ansett som en del av Interior Plateau.
Seiling under Stillehavslekene 1995

Seiling under Stillehavslekene  1995. Seiling var en av flere sporter som var med i de tiende stillehavslekene som ble arrangert i Papeete i Fransk Polynesia i perioden 25. august til 5. september 1995. Det var åttende gangen som seiling var med på programmet under stillehavslekene. Det ble konkurrert i åtte klassero brettseiling. Ny-Caledonia ble beste nasjon med fem gullmedaljer foran Fransk Polynesia med tre.
Bærum Cricket Klubb

Bærum Cricket Klubb er en cricketklubb fra Bærum, som spiller i eliteserien i cricket for menn 2013.
Bærum Cricket Klubb har spilt i eliteserien i flere sesonger, men var nede i 1. divisjon i en kort periode.
Putney Bridge

Opprinnelig bro

De første planene om å bygge en bro ble lansert i 1671. Forslaget møtte stor motstand, og ble nedstemt i parlamentet. Kampen for en bro fortsatte imidlertid. I 1720 fikk statsminister Robert Walpole problemer da han skulle krysse elven med ferje. Ferjen var på andre siden av elven, og ferjemennene ignorerte Walpoles rop om å bringe han over. Seks år senere, med Walpoles støtte, ble et nytt forslag om å bygge en bro lansert. Broen skulle gå fra byen Fulham til byen Putney. Flere forslag til hvordan broen skulle se ut ble vurdert, og valget falt på Sir Jacob Ackworths forslag. Thomas Philips fikk oppdraget med å bygge broen. Byggingen tok kun åtte måneder. I 1729 ble broen, med navnet Fulham Bridge, åpnet.
Broen var av tre og hadde en lengde på 234 meter. Av 26 bueåpninger var den midtertste gjort stor nok til at båter kunne passere under broen. Broen var privateid, og kryssing av broen var avgiftsbelagt. På midten av 1800-tallet oppsto det etter hvert misnøye med broen. Det var vanskelig for båter å passere under, og det tok ofte lang tid å krysse broen, blant annet på grunn av økt befolkning i området. En utvidelse av broen i 1872 gjorde forholdene bedre for båttrafikken, men problemet med trengsel på broen vedvarte. I 1880 ble flere broer, blant annet Fulham Bridge, kjøpt av det offentlige og gjort avgiftsfrie. I en påfølgende tilstandsrapport utarbeidet av Sir Joseph Bazalgette, sjefsingeniør i Metropolitan Board of Works, fremgikk det at broen var i svært dårlig stand. Planer ble således lagt for å rive broen, og bygge en ny.

Nåværende bro

Den nye broen ble utformet av Sir Joseph Bazalgette, som også bygget Hammersmith Bridge. Broen åpnet i 1886, nå med navnet Putney Bridge. Putney Bridge ble fredet i 1983. Sommeren 2014 ble Putney Bridge stengt for all biltrafikk på grunn av reparasjonsarbeider. Broen er forventet å åpne igjen i oktober 2014. Nærmeste undergrunnsstasjon er Putney Bridge Tube Station, beliggende ved broens nordende.
Lakshadweep (distrikt)

Demografi

Ved folketellingen i 2011 var det 64 429 innbyggere i distriktet, mot 60 650 i 2001. Den urbane befolkningen utgjør 78,08 % av befolkningen.
Barn i alderen 0 til 6 år utgjorde 11,00 % ved folketellingen i 2011 mot 14,99 % i 2001. Antallet jenter i den alderen per tusen gutter var 908 i 2011 mot 959 i 2001.
Roggeveldfjellene

Roggeveldfjellene (afrikaans: Roggeveldberge) er en fjellkjede i Sør-Afrika. Den er ikke merket på mange kart over regionen, ettersom den ligger i en avsidesliggende del av provinsen Northern Cape og sjelden besøkes av turister. Fjellene ligger mellom byene Calvinia og Sutherland, øst og nordøst for Tankwa Karoo nasjonalpark.
Roggeveldfjellene mottar i gjennomsnitt omtrent 200 mm nedbør per år. Navnet Roggeveld stammer fra vill rug som det en gang var mye av i området. Ouberg Pass krysser fjellkjeden i en høyde på 1 404 moh. En annen fjellovergang er Verlatenkloofpas, bygget av Thomas Bain i 1876. Sutherland som ligger i den vestlige delen av fjellkjeden er en av de kaldeste stedene i Sør-Afrika. Her ligger minimumstemperaturen rundt -15 °C om vinteren og snøen faller regelmessig.
Boston Marathon

Boston Marathon er et maraton som avholdes årlig i Boston, Massachusetts, USA. Løpet avholdes den tredje mandagen i april, kjent som Patriots' Day. Løpet hadde 18 deltakere da det ble løpt for første gang i 1897, men trekker nå gjennomsnittlig 20 000 registrerte løpere hvert år, og 500 000 tilskuere, hvilket gjør det til New Englands mest sette sportsarrangement. Boston Marathon er verdens eldste årlige maraton, og er et av de mest prestisjefylte maratonløpene i verden. Det er ett av de seks World Marathon Majors.
Bobbi Gibb ble i 1966 den første kvinnen til å fullføre Boston Marathon, men det gjorde hun forkledd som mann.
Ingrid Kristiansen vant Boston Marathon i 1986 og 1989.

Bombeangrep i 2013

15. april 2013, omtrent tre timer etter at vinnerne hadde krysset mållinjen, ble to kraftige eksplosjoner hørt på nordsiden av Boylton Street, like ved mållinjen. Løpere var fremdeles i ferd med å fullføre løpet da eksplosjonene inntraff. Tre personer er bekreftet drept, en av dem en åtte år gammel gutt. Over 100 mennesker ble skadet.
Deinopidae

Utseende

Store, svært langstrakte og langbeinte edderkopper. De har åtte øyne, men de to fremre er så mye større enn de andre at det lett synes som om de har bare to. Ansiktet er ganske flatt. Kroppen er ganske tynn, noen ganger pinnesmal.

Levevis

Deinopidae er nattaktive jegere med en unik jaktatferd. Med de to store, midtre øynene ser de godt om natten. De spinner et lite nett av såkalt cribellat silke, som er svært fintrådet og krusete. På grunn av dette kan nettet strekkes til 2-3 ganger den bredden det har nor det er slakt. Fangstnettet festes ikke til vegetasjonen, men spennes ut mellom de to lange forbeina. Edderkoppen henger gjerne ned fra vegetasjonen slik at den kan nå ned til bakken med frambeina. Om et passende byttedyr passerer på bakken under, strekker den ut fangstnettet mellom frambeina og skyter disse frem slik at byttedyret vikler seg inn i nettet. Familien blir av og til kalt gladiatoredderkopper på grunn av likheten med antikkens nett-kastende gladiatorer.

Utbredelse

Familien er utbredt i store deler av verden, men mangler i mesteparten av Nord-Amerika, i Europa og i Asia unntatt lengst i sør.
Janitsjar

Opprinnelse

Noen tyrkiske kilder oppgir at Orhan I var den som opprettet janitsjar-avdelingen, men de eksisterte som en fast avdeling i hæren fra 1362 under sultan Murat I. Hovedsakelig benyttet de seg av unge kristne krigsfanger. Janitsjarene ble Det osmanske rikets første profesjonelle hær og ble ofte satt inn der Sultanen hadde behov for noen han kunne stole på.

Betydningen av janitsjarene

Janitsjarene skilte seg ut fra andre osmanske enheter på flere måter. De ble betalt i kontanter og ikke i tyvgods og timars (erobret landområder) som var vanlig på den tiden. De hadde sine uniformer og marsjerte til sin spesielle musikk spilt av mehterân. 
Det osmanske riket var den første staten som hadde en profesjonell hær siden Romerriket. Soldatene bodde i brakker sammen og tjente som politimenn og brannvesen i fredstid. De ble også betalt med kontanter kvartalsvis i fredstid, noe som skilte seg ut fra praksisen for soldater på denne tiden som kun fikk betalt i krigstid.
Janitsjanere begynte å benytte seg av musketter veldig tidlig. Første gang var tidlig på 1400-tallet og fra 1500-tallet var avdelingen fast oppsatt med musketter som våpen i motsetning til det tidligere brukte sverdet og spydet. De tok også i bruk tidlige granater og håndkanoner. 
Janitsjarne hadde også sitt egne medisinske apparat som fulgte med dem overalt. De bestod stort sett av muslimske og jødiske kirurger som hadde utviklet metoder for å frakte sårede og syke til feltsykehus.
Mye av dette sammen med en imponerende krigshistorie førte til at janitsjarene ble studert av utenlandske stater.

Oppløsningen

Janitsjarene ble etterhvert klar over sin egen status, og begynte å kreve bedre forhold. De stod bak flere opprør, det første i 1449, og avsatte flere sultaner som motsatte seg dem, blant dem Osman II og Selim III. 
I 1826 startet Sultan Mahmud II en ny avdeling, kavaleristene Sipahi. Da janitsjarene ble klar over dette startet de et nytt opprør, men i motsetning til tidligere støttet hverken befolkningen eller andre deler av hæren dem og de ble tvunget tilbake til brakkene sine. Der ble de beskutt med artilleri. De som ikke døde i dette angrepet ble senere henrettet eller sendt i eksil.
Slavey (språk)

Nordslavey

Nordslavey snakkes av sahtufolket (nordslavey) i Mackenziedistriktet rundt Tulita, Store Bjørnesjø og Mackenziefjellene. Nordslavey snakkes av 1235 personer.

Sørslavey

Sørslavey snakkes av slaveyfolket ved nordlige deler av Mackenzielva og Store Slavesjø, i Nordøst-Alberta og det nordvestlige Britisk Columbia. Sørslavey snakkes av 2310 personer.
Det levende lik

«Det levende lik» og «Fedja» er to titler på et teaterstykke av Lev Tolstoj. Russisk tittel er Живой труп (Zivoj trup).

Film

I 1928 hadde stumfilmen «Der lebende Leichnam» premiere. Filmen var en tysk-sovjetisk samproduksjon basert på Tolstojs verk, og vistes i Sovjetunionen under tittelen Живой труп. Filmens regissør var Fjodor Otsep. Hovedrollen ble spilt av Wsewolod Pudowkin, som ellers er kjent som sovjetisk regissør.
Neospades

Utseende

Små til middelsstore, avlange og litt flate, metallglinsende praktbiller, gjerne med svarte flekker.

Utbredelse

Slekten er utbredt i Australia.
Jacques Brel

Ungdom

Ved 15 års alder lærte Brel seg å spille gitar. Han hoppet av skolen tidlig og begynte i stedet å arbeide på sin fars kartongfabrikk, der han imidlertid ikke trivdes.

Karriere som musiker

I 1953 flyttet Brel til Paris for å begynte på sin musikalske løpebane. Han fremførte sine sanger på ulike klubber og kroer rundt om i byen. Han beveget seg mellom forskjellige musikkstiler; blant annet folkemusikk, jazz og kabaret.
Hans første sang som ble kjent for et bredere publikum var «Quand on n'a que l'amour» som han skrev i 1956. Brel skrev nesten utelukkende på fransk, men en av sine mest populære sanger «Marieke» skrev han på flamsk i 1961 da han også gjorde en nederlandsk versjon av «Ne me quitte pas»; «Laat me niet alleen».
Brel ble internasjonalt kjent da to av hans sanger ble innspilt i en meget fri engelsk-amerikansk oversettelse, som «If You Go Away» og «Seasons in the Sun», framført av Rod McKuen 1964-1965.
Brel turnerte flittig og skrev mange populære sanger, for eksempel «Ne me quitte pas», «Le plat pays» og «Amsterdam», fram til 1967, da han meddelte at det var slutt på konsertene. Han ville isteden vie seg til film, og medvirket i flere forskjellige prosjekter, både som skuespiller og regissør.
I franskspråklige land var Brel også en vellykket skuespiller med roller i ti filmer. Han regisserte selv to filmer, en av dem, Le Far West, ble nominert for Gullpalmen ved filmfestivalen i Cannes i 1973.  
Brel giftet seg med Thérèse «Miche» Michielsen i 1950 og paret fikk tre barn. Han hadde også et romantisk forhold til skuespilleren og danseren Maddly Bamy fra 1972 og til sin død i 1978.

De siste årene

I 1975 seilte Brel til Marquesasøyene og steg i land på øya Hiva Oa. Der skrev han mange nye sanger, blant annet «Les Marquises» som handler nettopp om sørhavsøyene. I 1977 innspilte han i Paris sin siste plate med sanger han hadde skrevet på øya.
9. oktober 1978 døde han av lungekreft. Brel var hele sitt voksne liv storrøyker og ble begravd på Hiva Oa, noen meter fra kunstneren Paul Gauguin.

Innflytelse

Selv om Brel innspilte de fleste av sine sanger på fransk og tidvis på nederlandsk, ble han også en betydelige inspirator og innflytelse på engelskspråklige låtskrivere og framførere som David Bowie, Alex Harvey, Leonard Cohen, Marc Almond og Rod McKuen. Engelske oversettelser av hans sanger ble innspilte av flere utøvere i USA, blant annet Ray Charles, Judy Collins, John Denver, the Kingston Trio, Nina Simone, Frank Sinatra, og andre. Eksempelvis ble sangen «Le Moribond» fra 1961 kjent i engelskspråklig versjon som «Seasons in the Sun» med Terry Jacks i 1973.
Etter å ha solgt over 25 millioner plater verden over er Brel den fjerde mestselgende belgiske musikeren gjennom alle tider.

På norsk

I Norge ble tyve av Brels sanger brukt i kabareten 20 Brel uten filter i 1989.
Allmennlegeforeningen

Allmennlegeforeningen (Af), tidligere Alment praktiserende lægers forening (Aplf), er yrkesforeningen (Den norske legeforening) for leger som praktiserer allmennmedisin.
Fakkelstafetten til Sommer-OL 2008

Fakkelstafetten til Sommer-OL 2008 var fakkelstafetten til De olympiske leker 2008 som fant sted i Beijing, Kina i august 2008. Den olympiske ild ble tent i Olympia den 25. mars 2008. Totalt fraktet over 22 000 olympiske løpere fakkelen verden rundt, og hver deltaker vil løpe ca. 400 meter.
Grunnkretser i Bø kommune i Nordland

Grunnkretser i Bø kommune i Nordland er delområder og grunnkretser som seksjonerer Bø kommune, Nordland, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Kakerlakkene

Kakerlakkene er en kriminalroman av Jo Nesbø utgitt 1998.  Boka er den andre i serien om politimannen Harry Hole.

Handling

Harry Hole har kommet tilbake til Norge etter å ha vært i Australia i Flaggermusmannen og drikker på Restaurant Schrøder når han blir hentet inn til tjeneste igjen. Han blir sendt til Bangkok for å etterforske drapet på en norsk diplomat. Siden drapet skal holdes hemmelig for pressen må etterforskningen foregå diskrét, noe Harry ikke er en stor tilhenger av.
Crazy Woman Creek

Crazy Woman Creek er en strøm i USA, i Johnson County i delstaten Wyoming.
Det er flere legender vedrørende navnet. Det ligger under berertninger om en kvinne, og om hun var indianer eller hvit, og øvrige detaljer, varierer også. Her lå det en handelspost på 1800-tallet, og det ble utkjemper kamper her med snsianere. Her utspilte også den såkalte Johnson County War seg.
Karen Holmsen

Familie

Karen Holmsen var datter av byråsjef, senere sorenskriver Clemet Holmsen (1796–1862) og Nicoline Caroline Nielsen (1807–1854). Hun ble i 1880 gift med sin tremenning, godseier Peter Ferdinand Fischer på Ottarsrud ved Drøbak.

Liv og virke

Karen Holmsen studerte i Stockholm, København, og Paris  og debuterte i Christiania i 1863. Holmsen var en av Norges første profesjonelt utdannede operasangerinner og regnes som en av Norges første  store internasjonale sangerinner. Stemmen var svært omfangsrik, og hun kunne synge både sopran- og altpartier.  Hun sang ved mange scener i utlandet. I 1876 sang hun flere roller ved Christianaia Theater,
Gametoides

Beskrivelse

Middelsstore, litt avlange gullbasser, svarte med oransje tegninger på dekkvingene. Dekkvingenes søm er trukket ut til en kort spiss bak.
Pronotum er kraftig punktert.

Levevis

Larvene lever på morkne, døde trestammer.

Utbredelse

Slekten er utbredt i tropisk Afrika (Uganda, Etiopia).
Vestre Landsret

Vestre Landsret er appellinstans for Jylland når det gjelder byrettene og er dessuten førsteinstans i enkelte tilfeller. Vestre Landsrets hovedsete er plassert i Viborg og retten består av en president og 38 landsdommere.
Vestre Landsret ble opprettet i 1919 da den avløste Landsoverretten for Nørrejylland. I forbindelse med opprettelsen ble rettens hovedbygning i Viborg oppført og tatt i bruk i januar 1920. Hovedbygningen ligger på Stænderpladsen i Viborg og er tegnet av arkitekten Christoffer Varming. Foran hovedindgangen til Vestre Landsret står en byste av juristen Anders Sandøe Ørsted. Midt på Stænderpladsen står statuen Retfærdigheden, utført av billedhuggeren Anker Hoffmann. På Stænderpladsen finner man enda et minnesmerke med tilknytning til Vestre Landsret, nemlig minnestenen for Jyske Lov, reist i forbindelse med 700-årsjubileet for lovens ikrafttredelse i 1241.
Som institusjon er Vestre Landsret landets eldste med forbindelse til Gorm den gamles tid. Viborg menes å ha vært såkalt rettsstad i mer enn 1450 år.
Konráð Gíslason

Bakgrunn

Konráð Gíslason far, bonden Gísli Konráðsson, var kjent som samler av folkesagn, folkedikter og personalhistoriker. Han regnet Egil Skallagrimson, Sæmund den vise og Sigvat Sturlason til sine forfedre. I 18-årsalderen fikk Gíslason en friplass ved skolen i Besastaðir, gikk ut derfra med beste karakterer og kom 1831 til København, hvor han snart viet seg til nordisk språkforskning.

Forskerkarriere

I 1839 ble han utnevnt til Arnamagnæansk stipendiat, 1848 til dosent og lektor i oldnordiske språk sammesteds, fikk 1853 professortittelen og ble 1862 ordinær professor. Han var professor inntil han tok avskjed 1886.
Konráð Gíslason var en av de grundigste og skarpsindigste språkforskerne som har arbeidet på den nordiske filologiens område. Hans første arbeid, en utgave av Hrafnkels saga Freysgoða (1839), var den første kritisk og metodisk utgitte islandske teksten, og de prinsipper han fastsatte ved denne utgaven, ble rettesnor for senere arbeider av samme slag. Enn mer epokegjørende var hans grammatiske verk Um frumparta islenzkar túngu í fornöld (1845), den første moderne fremstilling av den klassiske gammelislandske lydlære, full av verdifulle iakttagelser. På denne grunnvoll begynte han siden å utgi en Oldnordisk formlære (1858).
I mellomtiden hadde ved hans og andres initiativ Det nordiske litteratursamfund blitt stiftet, og for dettes regning utgav Konráð Gíslason nye kritiske utgaver av gammelislandske tekster: Droplaugarsonasaga (1847), Tvær sögur af Gísla Súrssyni (1849) og Fóstbrœðrasaga (1852). Senere kom Njála (med Eiríkur Jónsson 1875). 
Konráð Gíslason utarbeidet videre Dönsk orðabok með íslenzkum þýðingum (1851), som lenge var den eneste i sitt slag, og syslet med materialsamling for Richard Cleasbys planlagte islandske ordbok (senere utgitt av Guðbrandur Vigfússon). 
På 1860-tallet begynte han å vie seg til tolkningen av de gamle skaldekvadene, som S. Egilsson hadde banet vei for. Konráð Gíslason arbeidet med bedre materialer – han hadde tilgang til selve håndskriftene – og nådde dels derfor, dels takket være sin skarpsindighet og sin fine forståelse for skaldediktningens vesen langt sikrere og rikere resultater. Fruktene av dette arbeidet samlet han i noen avhandlinger, blant hvilke Nogle bemærkninger om skjaldedigtningens beskaffenhed i formel henseende (1872) er den viktigste.
Sammen med noen venner grunnla Konráð Gíslason tidsskriftet «Fjölnir», som i høy grad bidro til å gjenopplive den islandske nasjonalånd. Han arbeidet for å få innført en ny, mer moderne ortografi i det islandske språket, men her hadde han ingen fremgang. 
Årene 1848–49 satt han som kongevalgt medlem i den danske grunnlovgivende forsamling, men siden hans interesser hovedsakelig var av vitenskapelig og litterær art, brydde han seg lite om politikk. Han var medlem av flere lærde selskaper, og ble 1868 æresdoktor ved Lunds universitet. Sin formue testamenterte han til det Arnamagnæanske legatet.